CELEX: 62011CN0015
Language: sl
Date: 2011-01-12 00:00:00
Title: Zadeva C-15/11: Predlog za sprejetje predhodne odločbe, ki ga je vložilo Verwaltungsgerichtshof (Avstrija) 12. januarja 2011 – Leopold Sommer proti Landesgeschäftsstelle des Arbeitsmarktservice Wien

9.4.2011   
            
            
               SL
            
            
               Uradni list Evropske unije
            
            
               C 113/3
            
         Predlog za sprejetje predhodne odločbe, ki ga je vložilo Verwaltungsgerichtshof (Avstrija) 12. januarja 2011 – Leopold Sommer proti Landesgeschäftsstelle des Arbeitsmarktservice Wien
   (Zadeva C-15/11)
   2011/C 113/04
   Jezik postopka: nemščina
   
      Predložitveno sodišče
   
   Verwaltungsgerichtshof
   
      Stranki v postopku v glavni stvari
   
   
      Tožeča stranka: Leopold Sommer
   
      Tožena stranka: Landesgeschäftsstelle des Arbeitsmarktservice Wien
   
      Vprašanji za predhodno odločanje
   
   
               1.
            
            
               Ali se glede na točko 14, prvi ali tretji odstavek, točke 1 Prosto gibanje oseb iz Priloge VI: Seznam iz 20. člena Protokola (1): Prehodni ukrepi, Bolgarija k Pogodbi o pristopu Bolgarije Direktiva Sveta 2004/114/ES (2) z dne 13. decembra 2004 o pogojih za sprejem državljanov tretjih držav za namene študija, izmenjav učencev, neplačanega usposabljanja ali prostovoljnega dela (v nadaljevanju: Študentska direktiva) v Avstriji uporablja za bolgarskega študenta?
            
         
               2.
            
            
               Če je odgovor na prvo vprašanje pritrdilen: ali pravo Unije, zlasti člen 17 Študentske direktive, nasprotuje nacionalni ureditvi, ki tako kot določbe zakona o zaposlovanju tujcev, ki se uporabljajo v postopku v glavni stvari, v vseh primerih določa preverjanje razmer na trgu dela pred izdajo dovoljenja delodajalcu za zaposlitev študenta, ki na zveznem ozemlju biva dlje kot eno leto (člen 3 Študentske direktive), in ki ob prekoračitvi predpisanega največjega števila zaposlenih tujcev za izdajo dovoljenja za zaposlitev določa dodatne pogoje?
            
         
      (1)  Protokol o pogojih in podrobnostih sprejema Republike Bolgarije in Romunije v Evropsko unijo – Priloga VI: Seznam iz 20. člena Protokola: Prehodni ukrepi, Bolgarija – 2. Svoboda opravljanja storitev (UL L 157, str. 104).
   
      (2)  UL L 375, str. 12.